#### Številka: 03217- 6/2013-3

Datum:3. 9. 2013

#### OSNUTEK

**ZAPISNIK**

17. redne seje Odbora za varstvo okolja, ki je bila v torek 3. septembra 2013 s pričetkom ob 16.30 uri

v Banketni dvorani, Mestna hiša, Mestni trg 1, Ljubljana.

NAVZOČI ČLANI:

Predsednica **Dunja Piškur Kosmač**, podpredsednik mag. Tomaž Ogrin, ostali člani, Miro Gorenšek, Metka Macarol Hiti, Jože Horvat ter tajnik odbora Jan Skoberne.

NAVZOČNOST OPRAVIČIL: Mirko Brnič Jager in Marjan Jernej Virant.

NAVZOČI OSTALI VABLJENI:

Vodja Oddelka za varstvo okolja Nataša Jazbinšek Seršen, Gaja Trbižan za mag. Liljano Madjar direktorico Regionalne razvojne agencije Ljubljanske urbane regije, za vodjo Oddelka za urejanje prostora mag. Mirana Gajška sodelavka Nuša Rus, Gea Hančič za Simono Remih vodjo Oddelka za ravnanje z nepremičninami, vodja Inšpektorata Bogomira Skvarča Jesenšek in predstavnica RRA LUR Gaja Trbižan.

.

Opravičili so se vodje odelkov Tilka Klančar, David Polutnik, mag. Andrej Orač.

Na zasedanju je zagotovilo sklepčnost na začetku 4, kasneje 5 članov odbora.

Člani odbora so pred sejo prejeli vsa gradiva, dosegljivo tudi v elektronski obliki na spletnem naslovu: <http://www.ljubljana.si/si/mol/mestni-svet/seje/2010-2014/84064/detail.html>, [**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)

Predsednica odbora **Dunja Piškur Kosmač** je pozdravila vse navzoče. Pobude za spremembo predlaganega dnevnega reda ni bilo.

Na glasovanje je bil dan **PREDLOG SKLEPA:**

**Odbor sprejema dnevni red 17. redne seje Odbora za varstvo okolja.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 15. in 16. seje Odbora za varstvo okolja
2. Obravnava gradiva kot zainteresirano delovno telo mestnega sveta za del gradiv iz pristojnosti odbora za 28. sejo MS MOL sklicana za 16. septembra 2013:

- **5. Poročilo o izvrševanju proračuna Mestne občine Ljubljana za leto 2013 za obdobje**

**od 1. 1. do 30. 6. 2013**

1. Pobude in vprašanja

**AD 1**

Potrditev zapisnika 15. in 16. seje Odbora za varstvo okolja

**Predsednica odbora je pozvala člane k pripombam. Ker ni bilo pripomb je bil dan na glasovanje**

**1. PREDLOG SKLEPA:**

Odbor potrdi zapisnik 15. redne seje Odbora za varstvo okolja.

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**2. PREDLOG SKLEPA:**

Odbor potrdi zapisnik 16. redne seje Odbora za varstvo okolja.

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

**Obravnava gradiva kot zainteresirano delovno telo mestnega sveta za del gradiv iz pristojnosti odbora za 28. sejo MS MOL sklicana za 16. septembra 2013:**

**5.- Poročilo o izvrševanju proračuna Mestne občine Ljubljana za leto 2013 za obdobje od 1. 1. do 30. 6. 2013**

Gradivo so predstavili, za področje dela Oddelka za varstvo okolja vodja Nataša Jazbinšek Seršen, za področje dela Oddelka za urejanje prostora Nuša Rus, za področje Inšpektorata vodja Bogomira Skvarča Jesenšek.

V razpravi so člani postavljali vprašanja vezana na delo iz pristojnosti odbora, prejeli so odgovore tudi na nekatera vprašanja izven pristojnosti dela odbora. Podpredsednik odbora mag. Tomaž Ogrin je izrazil zahtevo za čimprejšnjo izdelavo upravljalskega načrta za Park Tivoli, Rožnik in Šišenski hrib, kamor sodi tudi »Koseški bajer«, dalj časa je trajala razprava o tujerodnih in alergogenih rastlinah ( ambrozija, japonski dresnik, v zvezi z njimi o pomembi vlogi in delovanju nevladnih organizacij, ki skrbijo za pravilno prepoznavanje teh rastlin in izobraževanju javnosti!

Vodja OVO Nataša Jazbinšek Seršen je povedala, da bo mestna uprava določila izvajalca upravljalskega načrta za predmetni naravni park, hkrati pa bo sklenila pogodbeno razmerje z njim in določila upravljalski načrt. Roki za izvedbo naloge še niso določeni, gre pa pri tem za prioritetno nalogo mestne uprave. Posebej je poudarila, da mestna uprava dobro nadzoruje svoja zemljišča in vodi posebno evidenco zaraslosti s tujerodnimi rastlinami. V razpravi je sodelovala Gaja Trbižan predstavnica RRA LUR

PO zaključeni razpravi je sprejel

**SKLEP:**

**Odbor za varstvo okolja se je seznanil s Poročilom o izvrševanju proračuna Mestne občine Ljubljana za leto 2013 za obdobje od 1. 1. do 30. 6. 2013 in ga podpira v delih iz pristojnosti odbora za sprejem na seji mestnega sveta.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 4**

Pobude in vprašanja

1. Predsednica odbora Dunja Piškur Kosmač je predlagala, člani odbora pa so pozdravili predlog, da se odbor v mesecu septembru udeleži ogleda vodnih zajetij v Občini Ig, kjer se izvajajo odkupi zemljišč na vodo varstvenih zajetjih ob črpališčih pitne vode Brest in Hrastja ter vodno zajetje Kleče.
2. Člani odbora bi se radi seznanili s pravilniki EU o tujerodnih rastlinah.
3. Preselitev gospodarske družbe »Papir servis« na novo lokacijo v Vevče je slaba rešitev, postavlja se pobuda, da se JP Snaga usposobi za področje ravnanja z odpadnim papirjem na svojih lokacijah!
4. Prav tako je izkazana pobuda, da se poskrbi za odpravo smradu in zboljšanje zraka v Zalogu, da je v četrtni skupnosti že dovolj gradiva na razpolago za ta namen in da se že nekaj ukrene zavoljo tega!
5. Podpredsednik mag. Tomaž Ogrin je zahteval predložitev pojasnila zakaj ni na področju vzdrževanja drevja v MOL izdelanih predpisov o ravnanju in vzdrževanju drevja v MOL, tako na javnih kot tudi na zasebnih zemljiščih. Nalogo je hotela obdelati članica Odbora za urejanje prostora in urbanizem, mag. Maja Simoneti, ki je od te namere tudi kmalu odstopila.

**Zaključek**

1. **Člani odbora so se seznanili z izraženimi ustnimi pobudami pod 1., 2. in 5., ki so bile že obravnavane na sejah odbora in so predmet tekočih priprav za delo odbora.**
2. **Odbor se je seznanil z ustno podanimi pobudami pod tč. 3. in 4., ki niso bile dane v pisni obliki, čeprav je to bilo dogovojenor na eni predhodnih sej odbora. Zato je potrebno pripraviti pobude v pisni obliki in tako seznaniti člane odbora na eni naslenjih sej.**

S tem je bil izčrpan dnevni red 17. seje odbora, ki jo je zaključila predsednica ob 17.55 uri.

Zapisala

*Jan Skoberne Dunja Piškur Kosmač*

Višji svetovalec I. Predsednica